Likumprojekts

**Grozījumi Zemesgrāmatu likumā**

Izdarīt Zemesgrāmatu likumā (Latvijas Republikas Augstākās Padomes un Valdības Ziņotājs, 1993, 14./15.nr.; Latvijas Republikas Saeimas un Ministru Kabineta Ziņotājs, 1997, 5.nr.; 1998, 23.nr.; 1999, 23.nr.; 2003, 9.nr.; 2004, 10.nr.; 2006, 6., 14.nr.; 2009, 10.nr.; Latvijas Vēstnesis, 2010, 206.nr.; 2011, 93.nr.) šādus grozījumus:

1. 41.pantā

izteikt otro daļu šādā redakcijā:

„Zemesgrāmatu nodalījumā, izmantojot citu valsts informācijas sistēmu datu apmaiņu tiešsaistē, izdara grozījumus par:

1) kadastra numura vai kadastra apzīmējumu maiņu;

2) zemes vienības platības precizēšanu kadastrālās uzmērīšanas rezultātā, nemainot zemes vienības robežas;

3) dzīvokļa īpašuma atsevišķā īpašuma kopējās platības precizēšanu, ja tā Nekustamā īpašuma valsts kadastra informācijas sistēmā (Kadastra informācijas sistēma) precizēta, mainoties normatīvajos aktos noteiktajām platības noteikšanas metodēm, vai ja platības izmaiņas saskaņā ar Dzīvokļa īpašuma likumā noteikto neietekmē dzīvokļa īpašumā ietilpstošās kopīpašuma domājamās daļas apmēru;

4) dzīvokļa īpašuma sastāvā ietilpstošās kopīpašuma domājamās daļas precizēšanu, ja tā Kadastra informācijas sistēmā precizēta pamatojoties uz pašvaldības privatizācijas komisijas dokumenta vai akciju sabiedrības „Privatizācijas aģentūra” dokumenta pamata, ja konstatētas neprecizitātes privatizācijas procesā;

5) zemes īpašniekam piederošas būves dzēšanu, ja tā Kadastra informācijas sistēmā dzēsta, pamatojoties uz zemes īpašnieka iesniegumu un dokumentu, kas apliecina būves neesību apvidū;

6) nekustamā īpašuma objekta adreses noteikšanu vai izmaiņām;

7) fizisko personu, kurām piešķirts personas kods, identificējošajiem datiem.

trešajā daļā svītrot vārdus „personu vai”.

Papildināt pantu ar ceturto daļu šādā redakcijā:

„Grozījumi, kas izdarīti šā panta otrās un trešās daļas noteiktā kārtībā, nav pārsūdzami.”.

2. Papildināt 47.pantu ar trešo daļu šādā redakcijā:

„Grozot ierakstu un izsakot to jaunā redakcijā norāda visus ar konkrēto tiesību saistītos lēmuma datumus un dokumentus, kas ir par pamatu pēdējam nostiprinājumam.”.

3. Papildināt 50.pantu ar trešo daļu šādā redakcijā:

„Grozot ierakstu un izsakot to jaunā redakcijā, tam piešķir kārtējo apakšnumuru.”.

4. Izslēgt 56.panta otro un trešo daļu.

5. Papildināt likumu ar 56.1 , 56.2 , 56.3 un 56.4 pantu šādā redakcijā:

„**56.1**Nostiprinājuma lūgumu, kas parakstīts normatīvajos aktos par elektroniskiem dokumentiem noteiktā kārtībā, var iesniegt:

1) persona, kurai par labu nostiprināta ķīlas tiesība zemesgrāmatā, par hipotēkas un ar to saistīto tiesību aprobežojumu dzēšanu;

2) zvērināti tiesu izpildītāji par atzīmes ierakstīšanu, pārgrozīšanu vai dzēšanu;

3) maksātnespējas procesa administratori par atzīmes ierakstīšanu, pārgrozīšanu vai dzēšanu;

4) valsts un pašvaldību iestādes, ja nostiprinājuma lūgums pamatots ar šo iestāžu izdotu dokumentu.

Zvērināts notārs sastāda un iesniedz nostiprinājuma lūgumu elektroniski, ja nostiprinājuma pamatā ir notariāls akts.

**56.2**Elektroniski iesniegtam nostiprinājuma lūgumam pievienojams elektroniski parakstīts dokuments, kas apliecina nostiprināmās tiesības:

1) 56.1 panta pirmās daļas 2.punktā paredzētajā gadījumā zvērināta tiesu izpildītāja apliecināts likumīgā spēkā nākuša nolēmuma vai cita izpildu dokumenta atvasinājums;

2) 56.1 panta pirmās daļas 3.punktā paredzētajā gadījumā maksātnespējas procesa administratora apliecināts likumīgā spēkā nākuša nolēmuma atvasinājums;

3) 56.1 panta pirmās daļas 4.punktā paredzētajā gadījumā valsts vai pašvaldības iestādes izdots dokumenta oriģināls vai atvasinājums;

4) 56.1 panta otrajā daļā paredzētajā gadījumā zvērināta notāra apliecināts notariālo aktu grāmatas izraksts.

Pārējie nostiprinājuma lūgumam pievienojamie dokumenti iesniedzami elektroniska atvasinājuma formā, ja iesniedzēja rīcībā nav oriģināls elektronisks dokuments.

**56.3**Laulāto mantisko attiecību reģistra paziņojumus par nekustamo mantu attiecīgajai zemesgrāmatu nodaļai nosūta elektroniski. Paziņojuma parakstīšanas, iesniegšanas un saņemšanas kārtību nosaka tieslietu ministrs.

**56.4**Valsts zemes dienests elektroniski nosūta zemes īpašnieka iesniegumu par zemes īpašniekam piederošas:

1) viena nekustamā īpašuma sastāvā esošas zemes vienības sadalīšanu vairākās zemes vienībās;

2) viena nekustamā īpašuma sastāvā esošu vairāku zemes vienību apvienošanu vienā;

3) no jauna uzbūvētas būves ierakstīšanu, izņemot uz deklarācijas pamata;

Zemes īpašnieka iesnieguma, tam pievienojamo dokumentu, kā arī šā likuma 41.panta otrās daļas 5.punktā minēto dokumentu un citas pieprasītās informācijas iesniegšanas un saņemšanas kārtību nosaka tieslietu ministrs.”.

6. Izslēgt 62.pantu.

7. Izteikt 63. pantu šādā redakcijā:

„**63.** 61.pantā minētie dokumenti nav jāiesniedz, ja tie:

1) ir kādas zemesgrāmatas nekustamā īpašuma lietā. Šādā gadījumā nostiprinājuma lūgumā jānorāda, kurā zemesgrāmatu nodaļā, zemesgrāmatā un nekustamā īpašuma lietā dokuments pievienots;

2) iesniegti attiecīgajā zemesgrāmatu nodaļā, pievienojot dokumentu citam nostiprinājuma lūgumam. Šādā gadījumā nostiprinājuma lūgumā jānorāda nekustamā īpašuma, uz kuru iesniegts nostiprinājuma lūgums, kadastra numurs vai zemesgrāmata un nodalījuma numurs.”.

8. Izslēgt 64.panta otrajā daļā skaitli un vārdus „4.punktā paredzētajā gadījumā – dokumenta norakstu, ko apliecinājusi tā zemesgrāmatu nodaļa, kurā atrodas oriģināls”.

9. Papildināt 76.panta pirmo daļu ar teikumu šādā redakcijā:

„Zemesgrāmatu nodaļu tiesnesis lēmumu pieņem, pamatojoties uz iegūtu elektronisku dokumentu, ja oriģinālais dokuments atrodas citā nekustamā īpašuma lietā.”.

10. Papildināt likumu ar 761. pantu šādā redakcijā:

„**76.1**Zemesgrāmatu nodaļas tiesnesis lēmuma pieņemšanā izmanto citu valsts informācijas sistēmu datus, ja šā likumā un citos normatīvajos aktos, kas nosaka nekustamā īpašuma ierakstīšanu un ar to saistīto tiesību nostiprināšanu zemesgrāmatās, noteiktos gadījumos nostiprinājuma lūgumam nav pievienojams dokuments.

Zemesgrāmatu nodaļas tiesnesis lēmuma pieņemšanai nepieciešamo papildu informāciju Valsts zemes dienestam var pieprasīt arī dokumenta formā.”.

11**.** 107.panta pirmajā daļā:

izteikt 3.punktu šādā redakcijā:

„3) par jaunas tiesības nostiprinājumu katrai personai – 10 latus;”;

izslēgt 7.-10.punktus.

12. Papildināt 112.pantu ar teikumu šādā redakcijā:

„Datorizētā zemesgrāmatā tiek glabāti dokumenti, kas saņemti šā likuma **56.1 – 56.4**panta kārtībā (elektronisks dokuments) un dokumenti, kas elektroniski iegūti no nekustamā īpašuma lietā esošiem papīra dokumentiem (iegūts elektronisks dokuments).”.

13.Papildināt likumu ar 112.1 un 112.2 pantu šādā redakcijā:

„**112.1**Elektroniskus dokumentus kārto tikai elektroniski.

**112.2**Iegūtam elektroniskam dokumentam ir tāds pats juridiskais spēks kā papīra dokumentam, no kura tas iegūts.

Iegūtu elektronisku dokumentu veido, ievērojot šādus noteikumus:

1) iegūts elektronisks dokuments nodrošina papīra dokumenta satura un metadatu atveidošanu un izmantošanu;

2) iegūts elektronisks dokuments nodrošina oriģinālā papīra dokumenta integritāti — ir pilnīgs un negrozīts;

3) nodrošina iegūta elektroniska dokumenta autentiskumu un atbilstību oriģinālam papīra dokumentam;

4) iegūta elektroniska dokumenta veidošanas process ietver pārbaudi un kontroli, kas nodrošina iegūta elektroniska dokumenta atbilstību oriģinālam papīra dokumentam;

5) iegūtu elektronisku dokumentu aizsargā pret neatļautu piekļūšanu, papildinājumiem, izmaiņām vai iznīcināšanu;

6) iegūta elektroniska dokumenta veidošanas procesu dokumentē.”.

14. Papildināt likumu ar 126.1 , 126.2 un 126.3 pantu šādā redakcijā:

„**126.1** Nodalījuma aktualizācija ir nodalījuma ierakstu pārbaude un precizēšana, nemainot nostiprināto tiesību saturu, lai iegūtu aktuālos ierakstus. Nodalījuma aktualizāciju veic nostiprinot jaunu tiesību.

Spēkā esoši ir aktuāli ieraksti par nekustamā īpašuma pašreizējo sastāvu, īpašnieku, nostiprinātām tiesībām, kā arī šo tiesību nodrošinājumiem un aprobežojumiem, par ko atbild nekustams īpašums. Nodalījuma aktualizācijas procesā precizētie ieraksti ir vēsturiski ieraksti.

**126.2**Nodalījumaaktualizāciju veic, ievērojot šādus nosacījumus:

1) nekustamā īpašuma objektiem norāda kadastra apzīmējumu, ja tie identificējami no Kadastra informācijas sistēmas un to platības atbilst zemesgrāmatas ierakstiem;

2) nodalījuma otrajā daļā norāda īpašnieku ar tam piederošo aktuālo domājamo daļu;

3) precizē ierakstus, atbilstoši Zemesgrāmatu likuma 34.panta otrajā daļā un Zemesgrāmatu likuma 47.panta otrajā daļā noteiktajām prasībām;

4) atbilstoši veiktajiem grozījumiem apvieno un izsaka ierakstu jaunā redakcijā;

5) nodala aktuālos ierakstus no vēsturiskiem ierakstiem.

Pēc aktualizētā nodalījumā esošo ierakstu pilnīguma un pareizības pārbaudīšanas veic ierakstu elektronisku apliecināšanu (autorizāciju).

Ja tiek konstatētas neatbilstības starp ierakstiem nodalījuma izrakstā vai ierakstiem nodalījuma norakstā, noteicošie ir ieraksti nodalījuma norakstā. Rīcība aktualizējot zemesgrāmatas nodalījumu nav pārsūdzama.”.

**126.3**Nodalījuma aktualizācijas ietvaros izveido nekustamā īpašuma nodalījuma izrakstu, kurā iekļauj spēkā esošus aktuālos ierakstus par:

1) nekustamu īpašuma sastāvu (nodalījuma 1.daļas 1.iedaļa);

2) nekustama īpašuma īpašnieku un tiesību nodrošinājumiem un aprobežojumiem (nodalījuma 2.daļas 1.un 2.iedaļa);

3) nekustama īpašuma apgrūtinājumiem (nodalījuma 3.daļas 1.iedaļa);

4) nekustama īpašuma parādiem (nodalījuma 4.daļas 1. un 2.iedaļa).”.

15. Izteikt 132.panta pirmo daļu šādā redakcijā:

„**132.** Katrs var ieskatīties datorizētās zemesgrāmatas nodalījumos un pieprasīt no tās nodalījuma izrakstu (126.3 p.) vai norakstu, izmatojot tiešo pieslēgumu. Informāciju var pieprasīt, konkrēti uzrādot nodalījuma numuru vai īpašuma kadastra numuru, vai īpašuma nosaukumu, vai īpašuma sastāvā esoša objekta adresi.”.

16. Izteikt 134.panta otro daļu šādā redakcijā:

„To valsts iestāžu un amatpersonu sarakstu, kurām dienesta vajadzībām valsts vienotās datorizētās zemesgrāmatas turētājs sniedz šā panta pirmajā daļā minēto informāciju, izsniedzamās informācijas apjomu, kā arī informācijas sniegšanas kārtību nosaka Ministru kabinets.”.

17. Izteikt 135.pantu šādā redakcijā:

„**135.** Tieslietu ministra noteiktajā kārtībā valsts vienotās datorizētās zemesgrāmatas turētājs regulāri elektroniski paziņo:

1) Valsts zemes dienestam un pašvaldībām par katru nekustamā īpašuma ierakstīšanas gadījumu un pārejas gadījumu un par katru šā likuma 36. – 38[.pantā](http://www.likumi.lv/doc.php?id=60460#p62) paredzēto gadījumu;

2) Valsts zemes dienestam, ja zemesgrāmatu nodaļas tiesneša lēmums par zemes īpašnieka iesnieguma atstāšanu bez ievērības nav pārsūdzēts likumā noteiktā kārtībā šā likuma 56.4panta pirmās daļas 1. un 2. punktā paredzētos gadījumos;

3) pašvaldībām par katru īres un nomas tiesību nostiprinājuma gadījumu.”.

18. Papildināt pārejas noteikumus ar 12., 13., 14., 15., 16., 17. un 19.punktu šādā redakcijā:

„12. Iegūtus elektroniskus dokumentus veido, saņemot nostiprinājuma lūgumu papīra formā vai pieprasījumu.

13. Šā likuma 60.panta otrās daļas 2.punkts attiecas uz notariāliem aktiem, kuri sastādīti līdz šā likuma spēkā stāšanās brīdim.

14. Grozījumi par 107.panta pirmās daļas 7.-10.punkta izslēgšanu stājas spēkā ar attiecīgu grozījumu izdarīšanu tiesu maksas pakalpojumu regulējošā normatīvā aktā.

15. Sākotnējo nodalījuma aktualizāciju veic, izskatot nostiprinājuma lūgumu. Plānveida sākotnējo nodalījuma aktualizāciju nodalījumiem, uz kuriem nav iesniegts nostiprinājuma lūgums, veic pēc zemesgrāmatu nodaļas priekšnieka apstiprināta plāna, kas saskaņots ar tieslietu ministru.

16. Zemesgrāmatu nodaļas priekšnieks var pilnvarot zemesgrāmatu nodaļas tiesneša palīgu veikt plānveida sākotnējo nodalījuma aktualizāciju nodalījumiem, kuru ieraksti nav precizējami, izņemot, ja ieraksti precizējami ievērojot šā likuma 126.2 panta pirmās daļas 1. un 5.punkta nosacījumus.

17. Šā likuma 132.panta pirmās daļas grozījums attiecībā uz ieskatīšanos nodalījuma izrakstā attiecas uz tiem zemesgrāmatas nodalījumiem, kuri ir aktualizēti.”.

Tieslietu ministrs J.Bordāns

03.10.12. 14:30

1488

I.Reizina, 67406137

Ingrida.Reizina@tm.gov.lv

K. Milevska, 67036813

Kristine.Milevska@tm.gov.lv